《送岭口仓季高兄用后村韵 其一》
宋代·林希逸

士能优即学，岂必为贫驱。翁有三珠树，兄如千里驹。

敏知才脱颖，慈是德充符。盐户彫残甚，殷勤为掖扶。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。